Kompanitë Pfizer dhe Moderna zotohen të rrisin ndjeshëm prodhimin e vaksinës
Pas një fillimi të ngadaltë, ato presin të prodhojnë mjaftueshëm vaksina për të imunizuar 300 milionë amerikanë deri në fund të muajit korrik
Zyrtarët e kompanive farmaceutike thonë se po shpejtojnë shpërndarjen e vaksinave për COVID-19 në Shtetet e Bashkuara. Me fillimin e punës në më shumë fabrika, ata thonë se mund të prodhojnë mjaftueshëm vaksina deri në fund të korrikut për pothuajse të gjithë popullsinë e Shteteve të Bashkuara. Megjithatë, vendet me të ardhura të ulëta kanë mbetur të fundit. Në Shtetet e Bashkuara, radhët e gjata të pritjes për vaksinat e pakta kanë karakterizuar procesin e imunizimit. Por drejtuesit e kompanive farmaceutike i thanë Kongresit të martën se po shtojnë furnizimin me vaksina në mënyrë drastike. "", tha John Young, drejtues në kompaninë Pfizer. Zoti Young tha se kompania ka rritur prodhimin dhe ka shtuar linjat e prodhimit. "", tha ai. Presidenti i kompanisë Moderna, Stephen Hoge, i tha Kongresit se edhe kompania e tij ka rritur shumë prodhimin. "", tha ai. Deri në fund të korrikut, të dyja kompanitë së bashku presin të prodhojnë 600 milionë doza, të mjaftueshme për të vaksinuar 300 milionë njerëz me të dyja dozat. Një vaksinë e tretë mund të prodhohet së shpejti nga kompania Johnson & Johnson. Ajo do të jetë me vetëm një dozë dhe nuk do të duhet të mbahet në temperatura jashtëzakonisht të ftohta si vaksinat e tjera. Kjo vaksinë është 85% efektive ndaj sëmundjes së rëndë - pak më pak se dy vaksinat e tjera, por gjithsesi shumë e mirë, thotë eksperti i vaksinave nga Universiteti Johns Hopkins, William Moss. "", thotë William Moss, i Universitetit Johns Hopkins. Administrata e Ushqimit dhe Barnave konfirmoi të mërkurën se vaksina Johnson & Johnson është e sigurt dhe e efektshme. Megjithatë, shumë vende do të duhet të presin për vaksinat. Kompanitë mund të rrisin prodhimin, por vendet me të ardhura të larta kanë rezervuar pjesën më të madhe të vaksinave për këtë vit, thotë kreu i njësisë për shëndetin në Komitetin Ndërkombëtar të Shpëtimit, Mesfin Tessema. "", thotë zoti Tessema. Kompania Pfizer shiti 40 milionë doza këtë vit për strukturën e mbështetur nga Organizata Botërore e Shëndetësisë COVAX për vendet me të ardhura të ulëta. Johnson & Johnson shiti 100 milionë. Të tjera vaksina po vijnë nga kompania AstraZeneca. Por ekspertët thonë se do të duhen shumë më shumë fabrika vaksinash në mbarë globin për të vaksinuar të gjithë popullsinë e botës prej 7.8 miliardë njerëzish.